สังคมข่าวหุ้น
*วันนี้บริษัทจดทะเบียน หรือ บจ. ส่วนใหญ่ แจ้งผลประกอบการปี 2560 กันแล้ว ต่อไปต้องมาดูกันว่ากำไรสุทธิรวมกันจะได้ถึงเป้าหมายตามที่นักวิเคราะห์ได้คาดการณ์กันไว้ราวๆ 9.50–9.70 แสนล้านบาทหรือไม่ เพราะสิ้นสุดเมื่อวันอังคารตัวเลขอยู่เกือบๆ 8.00 แสนล้านบาท แต่ก็มีการคาดกันว่า ไม่แน่นะตัวเลขกำไรอาจจะถึงหลัก 1 ล้านล้านบาท หลังจากหุ้นในกลุ่มพลังงานและปิโตรเคมี นำโดยหุ้นในกลุ่ม ปตท. กำไรเติบโตโดดเด่นและมากกว่าคาดกันหลายบริษัท
2 มี.ค. 2561

คาเฟอีน
*วันนี้บริษัทจดทะเบียน หรือ บจ. ส่วนใหญ่ แจ้งผลประกอบการปี 2560 กันแล้ว ต่อไปต้องมาดูกันว่ากำไรสุทธิรวมกันจะได้ถึงเป้าหมายตามที่นักวิเคราะห์ได้คาดการณ์กันไว้ราวๆ 9.50–9.70 แสนล้านบาทหรือไม่ เพราะสิ้นสุดเมื่อวันอังคารตัวเลขอยู่เกือบๆ 8.00 แสนล้านบาท แต่ก็มีการคาดกันว่า ไม่แน่นะตัวเลขกำไรอาจจะถึงหลัก 1 ล้านล้านบาท หลังจากหุ้นในกลุ่มพลังงานและปิโตรเคมี นำโดยหุ้นในกลุ่ม ปตท. กำไรเติบโตโดดเด่นและมากกว่าคาดกันหลายบริษัท
*หุ้น GULF ที่แจ้งกำไรออกมากว่า 3,421 ล้านบาท เติบโตสนั่นทุ่งกว่า 700% มีข่าวว่าช่วยกดระดับพี/อี ลงมาได้ค่อนข้างมาก หรือลงมาเหลือต่ำกว่า 30 เท่า แต่ตอนนี้หุ้นติดบัญชีแคชบาลานซ์อยู่ สภาพคล่องเลยหายไปเยอะ และรายย่อยที่มีเงินสดไม่มาก ก็เข้าซื้อไม่ได้ จึงเป็นโอกาสให้กองทุน และนักลงทุนที่มีเงินสดทยอยเก็บหุ้นกันสนุกสนาน ส่วนแนวโน้มกำไรปีนี้ก็ยังสวยงาม มี COD ไม่ต่ำกว่า 100 เมกะวัตต์ในทุกไตรมาส ราคาเป้าหมาย 80 บาท ให้ไว้โดย บล.บัวหลวง
*มีการทำความเข้าใจเพิ่มเติม และแก้ไขข่าวเล็กน้อยเกี่ยวกับ ร่างพ.ร.บ.หลักทรัพย์และตลาดหลักทรัพย์ ที่แก้ไขใหม่เกือบทุกหมวดโดยเฉพาะเรื่องให้  ก.ล.ต. มีอำนาจสั่งให้มีการจัดประชุมผู้ถือหุ้น ก็จะเป็นเฉพาะในกรณีที่บริษัทเกิด deadlock หรือหาทางออกไม่ได้จริงๆ ซึ่งเป็นการที่บริษัทมีปัญหา มีข้อขัดแย้งที่ทำให้การบริหารจัดการไปต่อไม่ได้ และจะส่งผลกระทบในวงกว้าง จึงมีการให้อำนาจ ก.ล.ต. ให้เข้าไปดูแลได้บ้างในระดับหนึ่ง โดยการให้มีการจัดประชุมเพื่อคืนอำนาจให้ผู้ถือหุ้น และอีกเรื่องคือ ร่างนี้ไม่ได้มีเรื่องกำหนดทุนจดทะเบียนของบริษัทที่จะเข้าตลาด แต่ที่มีในร่างคือ เรื่องทุนจดทะเบียนของบริษัทหลักทรัพย์ หรือ บล.
*จะว่าไปแล้ว คาเฟอีน ก็เห็นด้วยกับการ เพิ่มอำนาจให้กับก.ล.ต. เพราะโลกของตลาดทุนพัฒนาไปไกล และวิธีการหรือเทคนิคการบริหารของผู้บริหารบจ.และการลงทุนของนักลงทุนก็พัฒนาไปไกลเช่นกัน แนวทางการเพิ่มอำนาจเพื่อจัดระเบียบใหม่ ด้วยการมีอำนาจมากขึ้นจึงเป็นสิ่งจำเป็น ส่วนขั้นตอนหลังจากผ่านครม.แล้วก็จะส่งให้กฤษฎีกา แล้วส่งกลับมายังครม.ก่อนเสนอสภาฯ ซึ่งทั้งหมดนี้จะแล้วเสร็จในปีนี้แน่นอน
*IRPC ราคาหุ้นย้อนหลัง 15 วันปรับขึ้นต่อเนื่อง หรือวิ่งมาจาก 7.20 บาท มาถึงตอนนี้ยืนเหนืออยู่ 8.00 บาท แถมยังวิ่งขึ้นสวน XD ซะอีก พอบทจะมาแรงก็แบบนี้แหละ แต่ราคานี้ยังต่ำกว่าเป้าหมายที่บางโบรกฯ ให้ไว้ 9 บาทนะ หลังมองว่าปิโตรเคมียังเป็นขาขึ้น และปี 2561 กำไรยังคงคว้าได้เป็นกอบเป็นกำ และหากเป็นแบบนี้คงได้ลุ้นเห็นราคาแตะ 10.00 บาทแน่ๆ บอกแล้วขึ้นมารอบนี้พี่ไม่ได้มาเล่นๆ
*FSMART กำไรปี 2560 กว่า 520 ล้านบาท เพิ่มสนั่นกว่า 30% ถือว่าโชว์ฟอร์มได้สวย ส่วนราคาหุ้นที่ร่วงลงก็สวนกับกำไร เลยไม่รู้ว่าใครย่องมาทุบหุ้นเก็บของหรือเปล่า และที่แน่ๆ กำไรปีนี้ยังได้สิทธิไปต่อหรือเพิ่มขึ้น เพราะผู้บริหารยังคงสร้างโอกาสทางธุรกิจให้กับตัวเองตลอดเวลาไม่ได้ทำตัวเป็นแมวอ้วน ราคาเป้าหมายบางโบรกฯ ให้ไว้ 19 บาท ส่วนสัญญาทางเทคนิคน่าจะกลับขึ้นไปเหนือ 15 บาทได้เร็วๆ นี้
*บลจ.บางกอกแคปปิตอล (บีแคป) น้องใหม่แต่ไม่เป็นรองใครเรื่องบริหารกองทุน ETF โชว์ผลงานบริหารได้ดีวันดีคืน ล่าสุด ดร.ธนาวุฒิ พรโรจนางกูร ผู้บริหารคนเก่งจัดงานสัมมนาใหญ่ตามเสียงเรียกร้องของลูกค้า ในหัวข้อ “จับตาดู ETF   เทรนด์การลงทุนใหม่ของโลก กับตลาดหุ้นไทย” โดยกระโดดขึ้นเวทีเป็นวิทยากรเอง ปะทะกับ ภาววิทย์ กลิ่นประทุม และสินธนันทน์ บุญยอด จากบล.บัวหลวง วันที่ 12 มี.ค. นี้ เวลา 18.00 น. เป็นต้นไป ณ หอประชุมศุกรีย์ฯ ตึกตลท. รีบโทร.สำรองที่นั่งได้ที่ 02-618-1111